Source: https://epitesijog.hu/magyarazatok/szerzdesialapismeretek/1470-teruletrendezessel-osszefuggo-torvenymodositasok
Timestamp: 2020-07-14 17:15:24+00:00

Document:
Építési jog | Területrendezéssel összefüggő törvénymódosítások
Területrendezéssel összefüggő törvénymódosítások
Utolsó frissítés: 2014.01.19. 17:31
Közzétéve: 2014.01.19. 16:53
Az Országos Területrendezési Tervet legalább 5 évente felül kell vizsgálni. A felülvizsgálat eredményeit, az időközben elkészült országos szintű tervek és koncepciók, valamint ágazati stratégiák hatását, valamint a területfejlesztésről és a területrendezésről szóló 1996. évi XXI. törvény egyes változásait tükrözik az Országos Területrendezési Tervről szóló 2003. évi XXVI. törvényben (OTrT) megjelenő módosítások.
Magyar Közlöny: 2013. évi 214. szám
Érintett jogszabály: 2003. évi XXVI. törvény
Módosította: 2013. évi CCXXIX. törvény
1. Az Országos Területrendezési Terv új fogalmai
1.1. Az OTrT. 45 – részben új vagy pontosított – fogalmat tartalmaz
Az egyes törvények területrendezéssel összefüggő módosításáról szóló 2013. évi CCXXIX. törvény 2014. január 1-jével teljesen lecserélte az Országos Területrendezési Terv fogalmait. A korábbi 41 helyett már 45 fogalom-meghatározást tartalmaz a 2003. évi XXVI. törvényben (OTrT) 2. §-a. Több esetben csak pontosításokra került sor, de a pontosítások akár lényeges különbséget is jelenthetnek. Például erdőgazdálkodási térség fogalma érdemben nem változott, de az erdőtelepítésre alkalmas terület helyett már erdőtelepítésre javasolt területet találunk a jogszabályban [2003. évi XXVI. tv. 2. § 2. pont].
Fontos új fogalom az egyedi építmények. Az OTrT azokat az építményeket minősíti egyedi építménynek, amelyek a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló kormányrendelet szerint a szerkezeti tervben megállapított és alkalmazott építmények [2003. évi XXVI. tv. 2. § 2. pont]. Ehhez kapcsolódóan egyébként változott az építmények által igénybe vett térség meghatározása is. Az egyedi építmények közül a gyorsforgalmi úton, főúton és vasúti törzshálózaton lévő híd a Dunán és a Tiszán, valamint a Vásárhelyi-terv továbbfejlesztése keretében megvalósuló vízkár-elhárítási célú szükségtározók területi elhelyezésére vonatkozó területrendezési hatósági eljárás részletes szabályait kormányrendelet fogja tartalmazni [2003. évi XXVI. tv. 31. § bd) pont].
A kiváló termőhelyi adottságú erdőterület körülírásából kiderül az erdő hármas rendeltetése: védelmi, gazdasági, közjóléti (a hármas rendeltetés korábban környezetvédelmi, gazdasági, társadalmi volt) [2003. évi XXVI. tv. 2. § 15. pont]. Egyebek mellett a magterület és a mezőgazdasági térség fogalma szó szerint, valamint ökológiai folyosó fogalma - egy zárójel beiktatását leszámítva – teljesen megegyezik a korábbival, csak a számozásuk változott az OTrT. 2. §-án belül.
Az Országgyűlés döntése alapján több fogalom kikerült az OTrT-ből, így például a hagyományosan vidéki települési térség (2. § 8. pont), kulturális örökség szempontjából kiemelten kezelendő terület (2. § 15. pont), történeti települési terület (2. § 36. pont), városias települési térség (2. § 37. pont).
1.2. Erőmű, kiserőmű
Az egy telephelyen lévő 50 MW és annál nagyobb energiaátalakító építményt minősítették korábban erőműnek. A 2014. január 1-jétől az erőmű a villamos energiáról szóló 2007. évi LXXXVI. törvényben meghatározott, egy telephelyen lévő - szélerőműpark esetében egy csatlakozási pontnál jelentkező - 50 MW és annál nagyobb villamosenergia-termelő építmény [2003. évi XXVI. tv. 2. § 7. pont]. A villamos energiáról szóló 2007. évi LXXXVI. törvény szerint az erőmű egy telephelyen lévő olyan energia-átalakító létesítmény, amely elsődleges energiaforrás felhasználásával villamos energiát termel, engedélyezési szempontból ideértve az energia tározós erőművet is [2007. évi LXXXVI. tv. 3. § 14. pont]. Azt nem tudom, hogy az energia-átalakító kifejezés helyett – amelyet a villamos energiáról szóló törvény is használ – az OTrT-be miért került villamosenergia-termelő meghatározás.
Az OTrT-ben megjelenik a kiserőmű fogalma is: olyan, a villamos energiáról szóló törvényben meghatározott kiserőmű, amelynek névleges teljesítménye az 5 MW-ot eléri, de az 50 MW-ot nem haladja meg, ideértve a szélerőműparkot is (a villamos energiáról szóló törvény kiserőműről akkor beszélhetünk, ha 50 MW-nál kisebb névleges teljesítőképességű erőműről van szó) valami, ha [2003. évi XXVI. tv. 2. § 14. pont; 2007. évi LXXXVI. tv. 3. § 32. pont]. A kiserőmű fogalmának alkalmazása során az jelenthet majd problémát, hogy az alapjául az OTrT. nem a saját, hanem a villamos energia törvény erőmű meghatározását vette át, így az OTrT. szempontjából az erőmű kapcsán egyszerre kell használni az OTrT. és a villamos energia törvény erőmű fogalmát is. A jogalkotónak az ilyen esetekben lenne érdemes megfontolnia, hogy ugyanarra a fogalomra érdemes-e úgy eltérő meghatározást adnia két jogszabályban, hogy egyidejűleg hivatkozást is tartalmaznak egymásra.
1.3. Műszaki infrastruktúra-hálózat
Az OTrT. 2014. január 1-jőtől tartalmazza a műszaki infrastruktúra-hálózat fogalmát: a területrendezési tervekben megállapított és alkalmazott nyomvonal jellegű építmények összessége, amelybe
tartozik [2003. évi XXVI. tv. 2. § 19. pont].
Az OTrT-ban az országos műszaki infrastruktúra-hálózatok és egyedi építmények elhelyezésére vonatkozó előírásokban is több változás következett be. Az OTrT. rögzíti az országos jelentőségű csatornákat, az országos jelentőségű vízi építményeket, a földgázszállítóvezetékeket, a kőolajszállító-vezetékeket és a termékvezetékeket.
A természetvédelmi hatóság 2014. január 1-jétől elveszítette azt a jogosultságát, hogy magterület, ökológiai folyosó területén áthaladó közlekedési, elektronikus hírközlési, villamos energia és más energiahordozók vonalas infrastruktúra-hálózatainak engedélyezési eljárásaiban – a magterületet vagy az ökológiai folyosó területét érő legkisebb mértékű környezetterhelés és környezet-igénybevétel előidézése érdekében –, a környezethasználatot feltételhez kösse, valamint kiegyenlítő intézkedést írjon elő (2003. évi XXVI. tv. 9. § (6) bek.) [2013. évi CCXXIX. tv. 9. § (2) bek.].
1.4. Tájképi egység, tájképvédelmi szempontból kiemelten kezelendő terület
2014. december 30-át követően megszűnik a kétszintű (országos és térségi) tájképvédelmet, és egy új, országos tájképvédelmi övezetet hoznak létre. Az alábbi két új fogalom – ha addig a parlament nem fogad el ezt kizáró törvényt – 2014. december 30-án lép hatályba:
a) tájképi egység: tájban előforduló és vizuálisan összetartozónak tekinthető természetes és antropogén tájelemek együttese, amely a látvány szempontjából meghatározott karakterrel jellemezhető [2003. évi XXVI. tv. 2. § 32a. pont];
b) tájképvédelmi szempontból kiemelten kezelendő terület: országos területrendezési tervben megállapított, kiemelt térségi és megyei területrendezési tervekben alkalmazott övezet, amelybe a természeti adottságok, rendszerek, valamint az emberi tevékenység kölcsönhatása, változása következtében kialakult olyan területek tartoznak, amelyek a táj látványa szempontjából sajátos és megkülönböztetett fontosságú, megőrzésre érdemes esztétikai jellemzőkkel bírnak [2003. évi XXVI. tv. 2. § 32a. pont; 2003. évi XXVI. tv. 39. § (2) bek.].
A tájképvédelmi szempontból kiemelten kezelendő területre vonatkozó speciális előírás lesz például, hogy a helyi építési szabályzat az építmények tájba illeszkedésének bemutatására látványterv készítését írhatja elő és a készítésre vonatkozó követelményeket határozhat meg. Az övezetben a közlekedési és energetikai infrastruktúra-hálózatokat, erőműveket és kiserőműveket a tájképi egység megőrzését és a hagyományos tájhasználat fennmaradását nem veszélyeztető műszaki megoldások alkalmazásával kell elhelyezni [2003. évi XXVI. tv. 14/A. §; 2003. évi XXVI. tv. 39. § (2) bek.].
Érdekesség, hogy a településkép-védelmi terület (a településrendezés eszközeiben megállapított olyan terület, melynek szerkezete, karaktere, utcaképe, sziluettje (külső településképe), illetve a táji környezettel való látványbeli kapcsolata (kilátás, rálátás) megőrzésre, védelemre érdemes érték) meghatározása 2014. január 1-jével kikerült az OTrT-ből.
2. Új országos övezetek
A 2013. évi CCXXIX. törvény indokolásából kiderül, hogy a jogszabály előkészítése keretében lefolytatott „szakmai egyeztetés során a véleményezésre jogosult 85 szervezet közül 71% élt véleményezési lehetőségével”, majd szakértők bevonásával a megyei és fővárosi önkormányzatokkal is egyeztetés történt. Az igények és tapasztalatok átfogó összegyűjtését követően kiderült, hogy a térségi területfelhasználási kategóriák módosítására nincs szükség, az OTrT. módosítása a települési térség differenciálásának megszűntetésére irányult.
A jó termőhelyi adottságú szántóterület övezete egy új országos övezet: az országos területrendezési tervben megállapított, kiemelt térségi és megyei területrendezési tervekben alkalmazott övezet, amelybe jó növénytermesztési feltételekkel rendelkező szántóterületek tartoznak [2003. évi XXVI. tv. 2. § 11. pont]. A másik új országos övezet a nagyvízi meder és a Vásárhelyi-terv továbbfejlesztése keretében megvalósuló vízkár-elhárítási célú szükségtározók területe.
Egyebek mellett további változás, hogy a kiemelt térségi és megyei szintről országos szintre került a világörökségi és világörökségi várományos terület övezete: országos területrendezési tervben megállapított, kiemelt térségi és megyei területrendezési tervekben alkalmazott övezet, amelybe a világ kulturális és természeti örökségének védelméről szóló, az Egyesült Nemzetek Oktatási, Tudományos és Kulturális Szervezete Általános Konferenciájának ülésszakán Párizsban, 1972. november 16-án elfogadott egyezmény kihirdetéséről szóló 1985. évi 21. törvényerejű rendelettel kihirdetett, a világ kulturális és természeti örökségének védelméről szóló egyezmény szerinti világörökségi listára felvett területek, valamint a világörökségi helyszínek szakmai feltételeinek megfelelő azon területek tartoznak, amelyeket Magyarország mint részes állam nevében jogszabály által felhatalmazott testület kiválasztott arra, hogy a világörökségi listára jelöltek legyenek [2003. évi XXVI. tv. 2. § 42. pont]. A kulturális örökség szempontjából kiemelten kezelendő terület övezetét pedig törölték az OTrT-ből.
A jelenleg hatályos országos övezetek a fentiek alapján a következők:
g) országos vízminőség-védelmi terület (a korábbi két, vízminőség-védelmi célokat szolgáló országos övezet egyesítésével jött létre)
i) kiemelt fontosságú honvédelmi terület [2003. évi XXVI. tv. 12. § (1) bek.].
3. Ajánlott megyei övezetkategóriák
Az OTrT. változásai a megyei övezeteket is érintette, főként úgy, hogy új övezeteket állapítottak meg. Új megyei (ajánlott) övezetkategóriaként bekerült az OTrT-be:
a) szélerőműpark telepítéséhez vizsgálat alá vonható terület: azon megyei területrendezési tervekben ajánlott övezet, amely azon területeket jelöli, amelyek a szélerőműpark telepítésére a természeti, a táji, a kulturális adottságok és értékek megőrzése mellett, a természeti erőforrások védelme szempontjából a leginkább alkalmasak [2003. évi XXVI. tv. 2. § 29. pont],
b) tanyás térség: ajánlott övezet, amelyet egyes kijelölt megyék területrendezési terve tartalmazhat [2003. évi XXVI. tv. 2. § 31. pont],
c) tájrehabilitációt igénylő terület: a megyei területrendezési tervekben ajánlott övezet, amelybe jelentős területi kiterjedésű, esetenként több települést érintő felhagyott ipari és bányászati üzemi területek, továbbá az ipari és bányászati tevékenység okozta tájsebek - zagytározók, meddőhányók, ipari hulladéklerakók - tartoznak [2003. évi XXVI. tv. 2. § 32. pont],
d) térségi árvízi kockázatkezelési terület: megyei területrendezési tervben ajánlott övezet, amelybe azok a területek tartoznak, amelyek árvízvédelmi szempontból egységes kezelést igényelnek, vagy a kockázatkezelés szempontjából elkülöníthetőek [2003. évi XXVI. tv. 2. § 36. pont].
Az OTrT. előírásainak keretein belül a megyei önkormányzatok döntésétől függ az adott övezet szabályrendszerének meghatározása. A megye területrendezési tervében tanyás térség övezete kijelölhető, amelybe Bács-Kiskun megye, Békés megye, Csongrád megye, Hajdú-Bihar megye, Jász-Nagykun-Szolnok megye és Szabolcs-Szatmár-Bereg megye összes települése, továbbá Pest megye Ceglédi, Dabasi, Gyáli, Monori, Nagykátai, Nagykőrösi, Ráckevei, Szigetszentmiklósi és Vecsési járások tanyás települései sorolhatók be [2003. évi XXVI. tv. 27/B. §].
A szélerőműpark telepítéséhez vizsgálat alá vonható terület kapcsán az OTrT. annyi előírást tartalmaz, hogy a megye területrendezési terve - a települési térség védelme érdekében - a belterület határától legalább 1000 m, de legfeljebb 2000 m védőtávolságot határozhat meg, amelyen belül szélerőműpark nem létesíthető [2003. évi XXVI. tv. 27/D. § (2) bek.].
Az OTrT. másik új előírása, hogy a megye területrendezési terve rendelkezhet arról, hogy az övezet által érintett települések településrendezési eszközeit az Országos Árvízi Kockázatkezelési Koncepció és a kockázatkezelési tervek figyelembevételével kell elkészíteni [2003. évi XXVI. tv. 27/E. § (2) bek.].
4. Az Országos Területrendezési Terv felülvizsgálata: 7 év múlva
Az Országgyűlés arról is döntött, hogy a korábbi 5 év helyett – a jelenlegi módosítást követően – legkésőbb hét év múlva kell felülvizsgálni az OTrT. rendelkezéseit [2003. évi XXVI. tv. 29. §]. A későbbi felülvizsgálat indoka, hogy az Országos Fejlesztési és Területfejlesztési Koncepció felülvizsgálatára is csak a 2014-2020 közötti támogatási periódushoz kapcsolódóan hét év múlva kerül sor.
Az Országgyűlés egyébként a 2013. december 17-i ülésnapján fogadta el „a Nemzeti Fejlesztés 2030 – Országos Fejlesztési és Területfejlesztési Koncepcióról” szóló határozatot. A Koncepció kialakítása egyebek mellett hazánk jövőképére tekintettel történt: „Magyarország 2030-ra Kelet–Közép Európa gazdasági és szellemi központjává válik, lakosságának biztonságos megélhetést biztosító, az erőforrások fenntartható használatára épülő versenyképes gazdasággal, gyarapodó népességgel, megerősödött közösségekkel, javuló életminőséggel és környezeti állapottal”. A 1/2014. (I. 3.) OGY határozat innen letölthető.
A fentiekben közölt módosítások mellett az OTrT. több szabályozási előírásának a pontosításra, kiegészítésére is sor került. Például a megyei övezeteknél megszűnt a városias települési térség és a hagyományosan vidéki települési térség közötti különbségtétel, a kiemelt térségi és megyei területfelhasználási kategóriák között az egyik a legalább 10 ha területű települési térség [2003. évi XXVI. tv. 5. § b) pont].
A rendszeresen belvízjárta terület fogalma nem, viszont az övezet szabályozása módosult. A jövőben a rendszeres belvízjárta terület övezetében beépítésre szánt terület csak akkor jelölhető ki, ha ahhoz a vízügyi igazgatási szerv a településrendezési eszközök egyeztetési eljárása során adott véleményében hozzájárul [2003. évi XXVI. tv. 23. §]. Korábban az övezet településrendezési eszközeinek készítése során, a vízügyi hatóság adatszolgáltatása alapján belvízrendezési munkarészt is kellett készíteni, és az övezet területén beépítésre szánt terület kijelölésére csak kivételesen, a belvízrendezési munkarészben meghatározott feltételek teljesülése esetén kerülhetett sor. A korábbi szabályok alapján a képviselő-testület döntött a beépítésre szánt területről, a hatályos OTrT. szerint viszont a vízügyi igazgatási szerv (vagyis az illetékes vízügyi igazgatóság, például a Közép-Duna-völgyi Vízügyi Hatóság) hozzájárulása nélkül ilyen döntést nem lehet hozni.
A változások átültetésére az Országgyűlés valószínűleg elegendő időtartamot biztosított. Az OTrT-nek a 2013. évi CCXXIX. törvénnyel megállapított rendelkezéseivel a megyei területrendezési terveket 2015. december 31-ig kell összhangba hozni. Fontos kiemelni, hogy az új 1/1-11. mellékleteket viszont már a 2014. január 1. napját követően indult államigazgatási ügyekben alkalmazni kell [2003. évi XXVI. tv. 31/A. §].
Az OTrT. 31/B. §-a részletes rendelkezéseket ad arra, hogy a kiemelt térségi és a megyei területrendezési terveknek az OTrT-vel való összhangba hozataláig a településrendezési eszközök készítésénél, módosításánál milyen átmeneti rendelkezéseket kell alkalmazni [2003. évi XXVI. tv. 31/B. §].

References: § 2
 § 2
 § 15
 § 8
 § 15
 § 36
 § 37
 § 7
 § 14
 § 14
 § 32
 § 19
 § 32
 § 32
 § 11
 § 42
 § 29
 § 31
 § 32
 § 36